Official Journal L 195 , 19/07/2001 P. 0032 - 0035



KOMISIJAS REGULA (EK) Nr. 1478/2001 (2001. gada 18. jūlijs), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos[1], kurā jaunākie grozījumi izdarīti ar Komisijas Regulu (EK) Nr. 1322/2001 [2], un jo īpaši tās 6., 7. un 8. pantu, tā kā: (1) Saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem. (2) Atlieku maksimāli pieļaujamie daudzumi jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kas lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi. (3) Nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir būtiskas atlieku uzraudzībai (marķieratliekas). (4) Lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti jānosaka izmeklējamiem aknu vai nieru substrātiem; tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr būtu jānosaka arī muskuļu vai tauku audiem. (5) To veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum. (6) Bacitracīns (govīm, pienam), rafoksanīds, kumafoss, ciromazīns un doramektīns (briežiem, tostarp ziemeļbriežiem) jāiekļauj Regulas (EEK) Nr. 2377/90 I pielikumā. (7) Amprolijs un tiludronskābe, un tās dinātrija sāls jāiekļauj Regulas (EEK) Nr. 2377/90 II pielikumā. (8) Lai varētu pabeigt zinātniskos pētījumus, jāpagarina piperazīna atlieku maksimāli pieļaujamo daudzumu pagaidu termiņš, kas noteikts Regulas (EEK) Nr. 2377/90 III pielikumā. (9) Pirms šīs regulas stāšanās spēkā jāatvēl pietiekams laikposms, lai dalībvalstis, ņemot vērā šīs regulas noteikumus, varētu izdarīt visus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Komisijas Direktīvu 2000/37/EK [4]. (10) šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no sešdesmitās dienas pēc publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 18. jūlijā Komisijas vārdā Komisijas loceklis Erkki Liikanen PIELIKUMS A. Šādi groza Regulas (EK) Nr. 2377/90 I pielikumu: 1. Pretinfekcijas līdzekļi 1.2. Antibiotikas 1.2.12. Polipeptīdi Farmakoloģiski aktīvā(-ās) viela(-as) Marķieratliekas Dzīvnieku suga Atlieku maksimāli pieļaujamie daudzumi Izmeklējamie substrāti Citi noteikumi "Bacitracīns Bacitracīna A, bacitracīna B un bacitracīna C summa Govis 100 g/kg Piens" 2. Pretparazītu līdzekļi 2.1. Līdzekļi pret endoparazītiem 2.1.1. Salicilanilīdi Farmakoloģiski aktīvā(-ās) viela(-as) Marķieratliekas Dzīvnieku suga Atlieku maksimāli pieļaujamie daudzumi Izmeklējamie substrāti Citi noteikumi "Rafoksanīds Rafoksanīds Govis 30 g/kg Muskuļi Neizmantot dzīvniekiem, no kā iegūst pienu lietošanai pārtikā" 30 g/kg Tauki 10 g/kg Aknas 40 g/kg Nieres Aitas 100 g/kg Muskuļi 250 g/kg Tauki 150 g/kg Aknas 150 g/kg Nieres 2.2. Līdzekļi pret ektoparazītiem 2.2.1. Organofosfāti Farmakoloģiski aktīvā(-ās) viela(-as) Marķieratliekas Dzīvnieku suga Atlieku maksimāli pieļaujamie daudzumi Izmeklējamie substrāti Citi noteikumi "Kumafoss Kumafoss Bites 100 g/kg Medus" 2.2.6. Triazīna atvasinājumi Farmakoloģiski aktīvā(-ās) viela(-as) Marķieratliekas Dzīvnieku suga Atlieku maksimāli pieļaujamie daudzumi Izmeklējamie substrāti Citi noteikumi "Ciromazīns Ciromazīns Aitas 300 g/kg Muskuļi Neizmantot dzīvniekiem, no kā iegūst pienu lietošanai pārtikā" 300 g/kg Tauki 300 g/kg Aknas 300 g/kg Nieres 2.3. Līdzekļi pret endoparazītiem un ektoparazītiem 2.3.1. Avermektīni. Farmakoloģiski aktīvā(-ās) viela(-as) Marķieratliekas Dzīvnieku suga Atlieku maksimāli pieļaujamie daudzumi Izmeklējamie substrāti Citi noteikumi "Doramektīns Doramektīns Brieži, tostarp ziemeļbrieži 20 g/kg Muskuļi 100 g/kg Tauki 50 g/kg Aknas 30 g/kg Nieres" B. Šādi groza Regulas (EEK) Nr. 2377/90 II pielikumu: 2. Organiskie savienojumi Farmakoloģiski aktīvā(-ās) viela(-as) Dzīvnieku suga Citi noteikumi "Amprolijs Mājputni Tikai iekšķīgai lietošanai. Tiludronskābe, tās dinātrija sāls Zirgi Tikai intravenozai lietošanai" C. Šādi groza Regulas (EEK) Nr. 2377/90 III pielikumu: 2. Pretparazītu līdzekļi 2.1. Līdzekļi pret endoparazītiem 2.1.5. Piperazīna atvasinājumi Farmakoloģiski aktīvā(-ās) viela(-as) Marķieratliekas Dzīvnieku suga Atlieku maksimāli pieļaujamie daudzumi Izmeklējamie substrāti Citi noteikumi "Piperazīns Piperazīns Cūkas 400 g/kg Muskuļi Atlieku maksimāli pieļaujamo daudzumu pagaidu termiņš beidzas 1.7.2003." 800 g/kg Āda un tauki 2 000 g/kg Aknas 1 000 g/kg Nieres Vistas 2 000 g/kg Olas [1] OV L 224, 18.8.1990., 1. lpp. [2] OV L 177, 30.6.2001., 52. lpp. [3] OV L 317, 6.11.1981., 1. lpp. [4] OV L 139, 10.6.2000., 25. lpp.